Toshkent viloyatida ta’lim muassasalari rahbarlarining budjet mablag‘larini talon-toroj qilishi holatlari yuzasidan 11ta jinoyat ishi qo‘zg‘atilgan. Bu haqda Toshkent viloyati prokuraturasi axborot xizmati ma’lum qildi. Misol uchun, Zangiota tumanida joylashgan 16-sonli MTT mudirasi amalda ishlamagan 37 nafar xodim nomiga ochilgan plastik kartalarni noqonuniy ravishda o‘zida qoldirishni talab qilib, tabellarga soxta ma’lumotlar kiritish orqali 983,5 mln so‘m budjet mablag‘larini o‘zlashtirib yuborgan. Oqqo‘rg‘on tumanidagi 2,6,10,12-sonli MTTlar mansabdor shaxslari tomonidan o‘zlariga ishonib topshirilgan oziq-ovqat mahsulotlari talon-toroj qilingan.